**IEPIRKUMA**

**“Gubiščes ezera piekrastes (posmā no Smilgu ielas līdz 18.Novembra ielai un no 18.Novembra ielas līdz Gubiščes parkam) tīrīšana no apauguma ainaviskā stāvokļa uzlabošanai”**

**identifikācijas Nr.DPD 2016/102**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2016.gada 31.maija sēdē (protokols Nr.2) ir izskatījusi ieinteresētā pretendenta uz e-pastu nosūtīto vēstuli ar uzdoto jautājumu uz kuriem Iepirkuma komisija sniedz sekojošu atbildi.

**Jautājums:**

Lūdzam sniegt paskaidrojumu par 23.05.2016. publicēta iepirkuma nolikuma 8.5.punktā noteikto prasību, ka ūdensobjekta labiekārtošanai nepieciešams būvprakses sertifikāts ceļu būvdarbu vadīšanā?

**Atbilde:**

Atbilstoši vispārpieņemtajai praksei pasūtītājam ir ekskluzīva kompetence noteikt, kādas konkrētas prasības iepirkuma dokumentācijā ir izvirzāmas attiecībā uz pretendenta kvalifikāciju, piedāvājuma saturu vai iepirkuma rezultātā noslēdzamā iepirkuma līguma izpildi. Līdz ar to pasūtītājs ir tiesīgs noteikt tādas prasības, kas tā ieskatā ir atbilstošas konkrētā iepirkuma priekšmeta specifikai.

Iepirkuma “Gubiščes ezera piekrastes (posmā no Smilgu ielas līdz 18.Novembra ielai un no 18.Novembra ielas līdz Gubiščes parkam) tīrīšana no apauguma ainaviskā stāvokļa uzlabošanai”, identifikācijas Nr.DPD 2016/102, nolikuma 8.5.punktā noteikts, ka pretendentam līguma izpildē jānodrošina atbildīgais būvdarbu vadītājs, kuram ir spēkā esošs būvprakses sertifikāts ceļu būvdarbu vadīšanā un pieredze atbildīgā būvdarbu vadītāja pienākumu izpildē. Vienlaikus iepirkuma nolikuma 1.pielikumā “Tehniskā specifikācija” noteikts uzdevums veikt Gubiščes ezera piekrastes (posmā no Smilgu ielas līdz 18.Novembra ielai un no 18.Novembra ielas līdz Gubiščes parkam) tīrīšanu no apauguma ainaviskā stāvokļa uzlabošanai, kā arī aprakstīti darbu veidi, kas identificējami kā teritorijas sakopšanas un labiekārtošanas darbi.

Līdz ar to iepirkuma priekšmetā ir noteikti ezera jeb ūdensobjekta pieguļošās teritorijas sakopšanas un labiekārtošanas darbi, kas ir veicami būvdarbu vadītāja vadībā, kuram ir spēkā esošs būvprakses sertifikāts ceļu būvdarbu vadīšanā un pieredze atbildīgā būvdarbu vadītāja pienākumu izpildē.

Iepirkuma komisijas priekšsēdētāja *(personiskais paraksts)* J.Kornutjaka